I dag stopper skinnerne ved Lindholm Station bare tre kilometer fra lufthavnen, og det er en skam, mener de to politikere: - Der er store erhvervsmæssige perspektiver i en nærbane direkte til Aalborg Lufthavn. Hvis du i dag skal f.eks. skal fra Århus og til Billund må du ud på en længere rejse med både tog og bus. Jeg er sikker på at mange vil foretrække at køre direkte til Aalborg Lufthavn, hvis det var et alternativ, siger Thomas Krarup (Kons.). Rasmus Prehn tror på, at der vil være passagerer nok til en udbygning af nærbanenettet: - I år 2010 vil der skønsmæssigt være mellem 900 og 1900 passagerer der hver dag vil bruge Aalborg Lufthavn - folk som hovedsagligt kommer dertil i bil i dag. Jeg er sikker på at vi kan lokke endnu flere til, når vi får Aalborg Lufthavn koblet op med moderne kollektiv trafik, siger Rasmus Prehn (Soc.dem.)

Referat:
Rasmus Prehn fra Socialdemokraterne og Thomas Krarup fra Det Konservative Folkeparti drømmer på tværs af partiskellene om en nærbane til Aalborg Lufthavn.